# คณะบริหารธุรกิจ มหาวิทยาลัยบูรพา
คณะบริหารธุรกิจ มหาวิทยาลัยบูรพา  เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการจัดการ บริหารธุรกิจและการท่องเที่ยว ตั้งอยู่ที่อำเภอเมือง จังหวัดชลบุรี

ประวัติ
คณะบริหารธุรกิจ มหาวิทยาลัยบูรพา ก่อตั้งครั้งแรกในปี 2521 ในฐานะภาควิชาบริหารธุรกิจ สังกัดคณะสังคมศาสตร์ มหาวิทยาลัยศรีนครินทรวิโรฒ วิทยาเขตบางแสน ต่อมาในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ และในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131สำนักงานคณะกรรมการกฤษฎีกา, ราชกิจจานุเบกษา : พรบ.มหาวิทยาลัยบูรพา พ.ศ. ๒๕๓๓, สืบค้นเมื่อ 27 กรกฎาคม 2564.สำนักงานคณะกรรมการกฤษฎีกา, ราชกิจจานุเบกษา :  พรบ.มหาวิทยาลัยบูรพา (ฉบับที่2) พ.ศ. ๒๕๔๑, สืบค้นเมื่อ 27 กรกฎาคม 2564. 

หลังจากแยกตัวเป็นมหาวิทยาลัยบูรพาแล้ว คณะสังคมศาสตร์และคณะมนุษย์ศาสตร์ ได้รวมเข้าด้วยกันเป็น “คณะมนุษยศาสตร์และสังคมศาสตร์ มหาวิทยาลัยบูรพา” ภาควิชาบริหารธุรกิจ จึงได้โอนสังกัดมายังคณะใหม่นี้ด้วย

ต่อมา ภาควิชาบริหารธุรกิจ ซึ่งสังกัดคณะมนุษยศาสตร์และสังคมศาสตร์ จึงได้แยกตัวเพื่อจัดตั้งเป็น“คณะการจัดการและการท่องเที่ยว มหาวิทยาลัยบูรพา” ใช้ชื่อภาษาอังกฤษว่า “Burapha Business School” ในวันที่ 1 พฤษภาคม พ.ศ.2551มหาวิทยาลัยบูรพา, คณะการจัดการและการท่องเที่ยว : เกี่ยวกับคณะ , สืบค้นเมื่อ 27 กรกฎาคม 2564.

ในวันที่ 11 สิงหาคม 2565 รองศาสตราจารย์ ดร.วัชรินทร์ กาสลัก อธิการบดีมหาวิทยาลัยบูรพา เป็นประธานในพิธีทำบุญเนื่องในวันคล้ายวันสถาปนาคณะการจัดการและการท่องเที่ยว มหาวิทยาลัยบูรพา ครบรอบ 14 ปี ณ ห้อง Banquet ชั้น 5 อาคารเฉลิมพระเกียรติ โดยมีกรรมการสภามหาวิทยาลัย ผู้บริหารมหาวิทยาลัย หัวหน้าส่วนงาน ผู้ทรงคุณวุฒิ ผู้แทนศิษย์เก่าทุกระดับ คณาจารย์ บุคลากร และนิสิต เข้าร่วมในพิธีเพื่อความเป็นสิริมงคล 
           
ในโอกาสเดียวกันนี้ คณะการจัดการและการท่องเที่ยว ได้ประกาศใช้ชื่อใหม่ “คณะบริหารธุรกิจ” (Burapha Business School: BBS) ซึ่งสภามหาวิทยาลัยบูรพามีมติเห็นชอบให้เปลี่ยนชื่อ โดยมีผลตั้งแต่วันที่ 11 สิงหาคม 2565 เป็นต้นไป

หน่วยงานภายใน
คณะบริหารธุรกิจ มหาวิทยาลัยบูรพา แบ่งส่วนงานภายในดังนี้มหาวิทยาลัยบูรพา, คณะการจัดการและการท่องเที่ยว : โครงสร้างการบริหารงาน , สืบค้นเมื่อ 27 กรกฎาคม 2564.
 สำนักงานคณบดี
 สำนักงานการศึกษา
 ศูนย์วิจัยและบริการวิชาการการจัดการธุรกิจและการท่องเที่ยว

 หลักสูตร 
 หลักสูตรที่เปิดสอนในคณะบริหารธุรกิจ มหาวิทยาลัยบูรพามหาวิทยาลัยบูรพา, คณะการจัดการและการท่องเที่ยว : ''หลักสูตรที่เปิดสอน'' , สืบค้นเมื่อ 27 กรกฎาคม 2564. ระดับปริญญาตรี ระดับปริญญาโท ระดับปริญญาเอกหลักสูตรบัญชีบัณฑิต (บช.บ.)
หลักสูตรบริหารธุรกิจบัณฑิต (บธ.บ.)
 กลุ่มวิชาการเงิน
 กลุ่มวิชาการจัดการทรัพยากรมนุษย์
 กลุ่มวิชาการตลาด
 กลุ่มวิชาธุรกิจระหว่างประเทศ
 กลุ่มวิชาการจัดการและนวัตกรรมทางธุรกิจ
หลักสูตรบริหารธุรกิจบัณฑิต (บธ.บ.)
 สาขาวิชาการจัดการอุตสาหกรรมท่องเที่ยวและบริการหลักสูตรบัญชีมหาบัณฑิต (บช.ม.)
หลักสูตรบริหารธุรกิจมหาบัณฑิต (บธ.ม.)

หลักสูตรการจัดการมหาบัณฑิต (กจ.ม.)
 สาขาวิชาการจัดการการท่องเที่ยวระหว่างประเทศหลักสูตรปรัชญาดุษฎีบัณฑิต (ปร.ด.)
 สาขาวิชาการจัดการ

 ทำเนียบคณบดี 

รายนามคณบดี

24 ตุลาคม 2551 - 23 ตุลาคม 2559 ผู้ช่วยศาสตราจารย์พัชนี นนทศักดิ์ 

24 ตุลาคม 2559 - 23 ตุลาคม 2561 ผู้ช่วยศาสตราจารย์ ดร.ศักดิ์ชัย เศรษฐ์อนวัช

1 เมษายน 2562 - ปัจจุบัน  รองศาสตราจารย์ ดร.พรรณี พิมพาพันธุ์ศรี